# Héctor Barberá Vall

Héctor Barberá Vall (Dosaigües, 2 de novembre de 1986) és un pilot de motociclisme valencià, subcampió del món de 125cc el 2004 i de 250cc el 2009. Actualment resideix a València.
    A 1 de gener de 2013

## Carrera esportiva

Va heretar del seu pare la passió per les motos i va iniciar la seva trajectòria en el món del motociclisme en la modalitat del trial aconseguint l'any 1996 el campionat del País Valencià i aconseguint bons resultats en les dues següents temporades. L'any 1999 s'inicia en competicions nacionals del País Valencià en els circuits aconseguint la quarta posició a la Fórmula Airtel i la setena a la copa Caja Madrid.
Guanya la Fórmula Airtel del País Valencià l'any 2000. L'any 2001 signa per l'equip de Julián Miralles i guanya el campionat Fórmula de campions de 125cc i queda el 12è en el campionat d'Espanya de 125cc.
Amb l'equip Aprilia Aspar l'any 2002 aconsegueix el seu primer gran èxit en guanyar el Campionat d'Espanya de 125cc i també pren part en el campionat del món de 125cc quedant en 14a posició amb una quart lloc en el Gran Premi de la República Txeca com a millor resultat. L'any 2003 va suposar la seva confirmació en el mundial assolint les seves dues primeres victòries a Donington Park i a Motegi amb el qual va acabar en la tercera posició del campionat. L'any 2004 va abandonar l'equip d'Aspar i va signar amb l'equip de 125cc de Clarence Seedorf aconseguint 4 victòries i alçant-se amb el subcampionat de 125cc.
La temporada 2005 suposa el seu ascens a la categoria de 250cc al signar amb l'equip dirigit per Dani Amatriain, l'equip Fortuna Honda, pilotant una Honda RSW250 i tenint com a company a Jorge Lorenzo, amb qui mai no ha tingut una bona relació, i acaba en 9a posició aquesta temporada.
L'equip d'Amatriain abandona Honda i passa a ser equip oficial d'Aprilia en la temporada 2006 pel que Héctor passa a pilotar l'Aprilia RS250 aconseguint la seva primera victòria en 250cc en el Gran Premi de la Xina i finalitzant la temporada en setena posició. L'any 2007, a causa de les seus visibles i públiques diferències amb el seu company, Jorge Lorenzo, Héctor decideix canviar-se d'equip per a unir-se al Team Toth Aprilia, obtenint 3 podis i acabant en cinquena posició, el seu millor resultat fins a la data en 250cc. L'any 2008 Barberá segueix a l'equip Toth i pilota una de les 7 Aprilia RSA250 oficials de 250cc i canvia el seu dorsal de les últimes temporades, el 80, pel 21. Aquesta temporada signa la seva millor evolució carrera a carrera destacant les seves 8 sortides des de la primera fila de graella i els seus quatre pòdiums, fins a la greu lesió que es va produir durant els entrenaments del GP de Motegi que li obliguen a donar per finalitzada la seva temporada quan lluitava pels tres primers llocs del Campionat, acabant el campionat en 6a posició.
L'any 2009 Héctor canvia d'equip i recau en el recent format equip dirigit per Sito Pons tenint com a company d'equip al fill de Sito, el també català Axel Pons. Disposà d'una Aprilia RSA250 oficial per a disputar el campionat.

### MotoGP

La temporada de 2010 fitxà un altre cop per l'equip d'Aspar per tal de pilotar una Ducati a la categoria reina, MotoGP. El 2011 seguí en aquest equip i categoria, aconseguint puntuar en diversos Grans Premis fins a arribar al del Japó, celebrat al Circuit de Motegi, on patí una caiguda durant la cursa que li ocasionà una fractura desplaçada de la clavícula dreta.

## Resultats al Mundial de motociclisme
### Per temporada

| Any | Categoria | Moto | Curses | Victòria | Pod | Pole | FLap | Punts | Posició |
| 2002 | 125cc | Aprilia | 15 | 0 | 0 | 0 | 0 | 50 | 14è |
| 2003 | 125cc | Aprilia | 16 | 2 | 5 | 0 | 2 | 164 | 3r |
| 2004 | 125cc | Aprilia | 16 | 4 | 7 | 1 | 4 | 202 | 2n |
| 2005 | 250cc | Honda | 16 | 0 | 0 | 0 | 0 | 120 | 9è |
| 2006 | 250cc | Aprilia | 14 | 1 | 3 | 2 | 1 | 152 | 7è |
| 2007 | 250cc | Aprilia | 17 | 0 | 5 | 0 | 1 | 177 | 5è |
| 2008 | 250cc | Aprilia | 12 | 0 | 4 | 2 | 1 | 142 | 6è |
| 2009 | 250cc | Aprilia | 16 | 3 | 8 | 4 | 1 | 239 | 2n |
| 2010 | MotoGP | Ducati | 18 | 0 | 0 | 0 | 0 | 90 | 12è |
| 2011 | MotoGP | Ducati | 16 | 0 | 0 | 0 | 0 | 82 | 11è |
| 2012 | MotoGP | Ducati | 15 | 0 | 0 | 0 | 0 | 83 | 11è |
| Total | | | 171 | 10 | 32 | 9 | 10 | 1501 | |

### Per categoria

| Categoria | Any | 1r GP | 1r Podi | 1a Victòria | Cursa | Victòria | Podis | Pole | FLap | Punts | C. del Món |
| 125 cc | 2002–2004 | GP del Japó 2002 | Dutch TT 2003 | GP de Gran Bretanya 2003 | 47 | 6 | 12 | 1 | 6 | 416 | 0 |
| 250 cc | 2005–2009 | GP d'Espanya 2005 | GP de Turquia 2006 | GP de la Xina 2006 | 75 | 4 | 20 | 8 | 4 | 830 | 0 |
| MotoGP | 2010– | GP de Qatar 2010 | | | 49 | 0 | 0 | 0 | 0 | 255 | 0 |
| Total | 2002–Present | | | | 171 | 10 | 32 | 9 | 10 | 1501 | |

### Curses per any

(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos | Punts |
| 2002 | 125 cc | Aprilia | JPN 16 | RSA | ESP 12 | FRA 15 | ITA Ret | CAT 18 | DTT 20 | GBR Ret | GER 21 | CZE 4 | POR Ret | BRA 15 | PAC 5 | MAL 8 | AUS 14 | VAL 6 | | | 14è | 50 |
| 2003 | 125 cc | Aprilia | JPN Ret | RSA 13 | ESP 7 | FRA 11 | ITA 9 | CAT Ret | DTT 3 | GBR 1 | GER 14 | CZE 5 | POR 2 | BRA 9 | PAC 1 | MAL 8 | AUS 6 | VAL 3 | | | 3r | 164 |
| 2004 | 125 cc | Aprilia | RSA 10 | ESP 3 | FRA 5 | ITA 3 | CAT 1 | DTT 6 | BRA 1 | GER 2 | GBR Ret | CZE 7 | POR 1 | JPN Ret | QAT 12 | MAL Ret | AUS 6 | VAL 1 | | | 2n | 202 |
| 2005 | 250 cc | Honda | ESP 5 | POR 11 | CHN 7 | FRA 7 | ITA 6 | CAT 16 | DTT 9 | GBR Ret | GER 8 | CZE Ret | JPN 8 | MAL 6 | QAT 7 | AUS 4 | TUR 6 | VAL 5 | | | 9è | 120 |
| 2006 | 250 cc | Aprilia | ESP 5 | QAT 4 | TUR 2 | CHN 1 | FRA 7 | ITA Ret | CAT | DTT | GBR 5 | GER 5 | CZE 5 | MAL Ret | AUS 6 | JPN 7 | POR 10 | VAL 3 | | | 7è | 152 |
| 2007 | 250 cc | Aprilia | QAT 3 | ESP Ret | TUR 8 | CHN 6 | FRA 4 | ITA 3 | CAT 8 | GBR Ret | DTT 7 | GER 6 | CZE 4 | SM 3 | POR 5 | JPN 3 | AUS Ret | MAL 2 | VAL 5 | | 5è | 177 |
| 2008 | 250cc | Aprilia | QAT 2 | ESP 5 | POR 8 | CHN 6 | FRA 12 | ITA Ret | CAT 3 | GBR 4 | DTT 5 | GER 2 | CZE 4 | SM 3 | INP C | JPN NVC | AUS | MAL | VAL | | 6è | 142 |
| 2009 | 250cc | Aprilia | QAT 1 | JPN 11 | ESP 4 | FRA 11 | ITA 5 | CAT 3 | DTT 2 | GER 5 | GBR 8 | CZE 7 | INP 6 | SM 1 | POR 3 | AUS 2 | MAL 2 | VAL 1 | | | 2n | 239 |
| 2010 | MotoGP | Ducati | QAT 12 | ESP 13 | FRA 8 | ITA 12 | GBR 11 | DTT 12 | CAT 10 | GER 9 | USA Ret | CZE 9 | INP 10 | SM 9 | ARA 11 | JPN 13 | MAL 11 | AUS 14 | POR 10 | VAL 8 | 12è | 90 |
| 2011 | MotoGP | Ducati | QAT 12 | ESP 6 | POR Ret | FRA 9 | CAT 11 | GBR 11 | DTT 12 | ITA 7 | GER 11 | USA 9 | CZE 10 | INP Ret | SM 9 | ARA 8 | JPN Ret | AUS | MAL C | VAL 11 | 11è | 82 |
| 2012 | MotoGP | Ducati | QAT 9 | ESP 10 | POR 10 | FRA 9 | CAT 11 | GBR 10 | DTT 7 | GER 9 | ITA 9 | USA | INP AB | CZE | SM Ret | ARA 12 | JPN 10 | MAL 7 | AUS 12 | VAL Ret | 11è | 83 |

## Referències

* ↑ «Hector Barbera» (en anglès). motogp.com. Arxivat de l'original el 1 de maig 2013. [Consulta: 6 juny 2011].
* ↑ Mateo, Antonio «Japó no és per als nostres». linformatiu.com, 03-10-2011 [Consulta: 4 octubre 2011].

## Enllaços externs

* Vídeo d'homenatge a Barberá d'agost del 2007 (castellà)